МИНИСТЕРСТВО НА ВЪТРЕШНИТЕ РАБОТИ

ГЛАВНА ДИРЕКЦИЯ “ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО’’ РЕГИОНАЛНА ДИРЕКЦИЯ ‘ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО”-ДОБРИЧ

РАЙОННА СЛУЖБА, ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО” КРУШАРИ

Per. № 723300-14

20.05.2024 г.

ДО

ПРЕДСЕДАТЕЛЯ НА ОБЩИНСКИ СЪВЕТ С. КРУШАРИ Г-Н ВИДИН КАРАКАШЕВ

ДОКЛАД

ОТНОСНО: ПОЖАРНАТА БЕЗОПАСНОСТ НА ТЕРИТОРИЯТА НА ОБЩИНА  
КРУШАРИ И ПРЕДПРИЕТИ МЕРКИ ЗА ЛЕТНИЯ СЕЗОН

УВАЖАЕМИ ГОСПОДИН КАРАКАШЕВ,

От началото на 2024 г. до сега на територията на Община Крушари са регистрирани 4 бр. произшествия. Две от тях са без материални щети - сухи треви и отпадъци, две са пожари с преки материални загуби вследствие на детска игра с огън и небрежност при боравене с открит огън. Трябва да се отбележи факта, че през изминалия есенно-зимен сезон няма пожари, причинени от непочистени коминни тела или неправилна експлоатация на отоплителни уреди.

Изпълнението на нашите графици за тематични, контролни и комплексни проверки за спазване правилата за пожарна безопасност е без забавяне и се спазват сроковете, заложени в графиците. Към момента противопожарната обстановка в общината е нормална, падналите дъждове в края на м. Април и началото на м. Май допринесоха за предотвратяване изсъхването на тревната растителност и намалиха до минимум възможността за възникване на пожари.

Противопожарните автомобили /макар и на „преклонна възраст“ - над 40 години в експлоатация/ към сегашния момент са в изправност, оборудвани са с необходимото пожаротехническо въоръжение за гасене на пожари през пролетно-летния сезон, в това число тупалки за гасене на житни посеви и горски площи, както и с допълнителни шлангове за гасене в житни масиви.

За безопасното провеждането на жътвената кампания през летния сезон е създадена организация на ниво област и община - подготвени са заповеди за мерките за пожарна безопасност във връзка с влизането на есенниците във восъчна зрялост.

РД ПБЗН чрез уведомителни писма ще задължи представителите на енергоразпределителното дружество, ВиК, пътните служби и др. подобни да спазват установените правила и норми за пожарна безопасност при работа в и около житни и горски масиви в общините по места.

В плана на PC ПБЗН - Крушари за безопасно провеждане на жътвената кампания са залегнали мерки, включващи провеждане на внезапни и регулярни проверки на селскостопанската техника и контрол по спазване на противопожарните правила и норми. По план ще се проведат и съвместни проверки с представители на ДГС Ген. Тошево - участък Крушари за осигуряване на пожарна безопасност, предотвратяването и гасенето на пожари в горските територии.

Земеделските стопани са предупредени за спазване на изискванията за пожарна безопасност преди, по време и след завършване на жътвената кампания. Предадени са в срок /с малки изключения/ в PC ПБЗН - Крушари картите с посевите от ечемик и пшеница. При срещите със земеделските стопани им беше напомняно за изискванията по спазване на правилата за пожарна безопасност.

При нужда, ако моментната ситуация го изисква, ще се използва помощта на доброволното формирование към община Крушари със съдействието на кмета на общината г-н Мюстеджеб, както и хора и техника от засегнати населени места със съдействието на кметове и кметски наместници.

НАЧАЛНИК НА

РС „ПБЗН“ КРУШАРИ

ГЛАВЕН ИНСПЕКТОР

ИВЕЛИН ИВАНОВ